ایران پرزیدنت افیسینین رهبری محمد نهاوندیان شرقی و قربی آذربایجاندا باش وئرن داشقینلار زامانی حیاتینی ایتیرن آذربایجانلیلارا آذربایجانجا باش ساغلیغی وئریب.
آخار. آذ خبر وئریر کی، نهاوندیان آذربایجانلیلارا عنوانلادیغی مکتوبدا یازیب:
«یاشاسین آذربایجان!
یاشاسین ایران!
توفیق نصیب اولدو (قیسمت اولدو) کی، عزیز هموطنلریمیزین خیدمتلرینه یئتیشدیک. هم چیناردا، هم ده آذرشهرده سیلدن مصیبت گؤرهن عائلهلرین سؤزلرین ائشیتدیک. مسئوللارین معروضهلرینی دینلدیک و تزه تصمیملر (قرارلار) توتولدو.
بو باش ساغلیقلاری او زامان کامیل اولار و اورکلره یاپیشار کی، هر نمنهنی باشاراق و بو شرافتلی خالقا تقدیم ائلیک، هم ائو، هم ایشه گؤره تئزلیکله اقدام ائلیک.
الله گئدنلره رحمت ائلسین و مصیبتلی فامیللره صبیر عطا ائلسین و خیدمت ائلینلری قبول ائلسین!»
azb_Arab azb_Arab azb_Arab azb_Arab azb_Arab azb_Arab azb_Arab